Mac OS X v10.4

Mac OS X versjon 10.4 «Tiger», lansert 29. april 2005, er den femte versjonen av operativsystemet Mac OS X laget av Apple Computer for Macintosh-datamaskiner. Den etterfulgte Mac OS X 10.3 Panther og kom før Mac OS X 10.5 Leopard. Da Leopard ble utgitt 26. oktober 2007, hadde Tiger kjørt i 30 måneder og var den Mac OS X-utgaven som hadde vært i drift lengst.

Første gang Tiger ble presentert var da Apple-sjef Steve Jobs demonstrerte Tiger i sin åpningstale på WWDC i juni 2004.

Noen av de nye egenskapene med Tiger var et hurtig søkesystem kalt Spotlight, en ny versjon av Safari webframviser, Dashboard og bedre støtte for 64 bit adresserom.

Mac OS X 10.4 fulgte med på alle nye Macintosh datamaskiner og var også i salg for oppgradering av eksisterende Mac OS-brukere. Tiger var også det første Mac OS som kjørte på Apple maskiner med Intelarkitektur.

Apple TV, som ble lansert i mars 2007, kommer med en tilpasset versjon av Mac OS 10.4 som blir kalt «Apple TV OS». Her er det grafiske brukergrensesnittet erstattet med en oppdatert versjon av
Front Row.

Historie
Mac OS X  X 10.4 "Tiger" ble første gang vist frem av Steve Jobs, direktør for Apple, i en «keynote»presentasjon på Worldwide Developers Conference den 28. juni  2004. Den 6. juni 2005, på Worldwide Developers Conference i San Francisco, sa Steve Jobs at nesten to millioner har kjøpt Tiger. Han sa også at Apple ville gå over til Intelprosessorer, noe som medførte at Apple måtte oversette operativsystemet til Intelarkitekturen. Den 10. januar 2006 lanserte Apple de første iMac- og MacBook Pro-datamaskiner med Intel Core Duo-prosessor. Med disse maskinene fulgte Mac OS X 10.4.6 som var den første versjon av OS X til Intelprosessor.

På World Wide Developer Conference den 11. juni 2007 kunngjorde Steve Jobs at 67 % av 22 millioner Mac brukere brukte Tiger.

Tiger er den første versjon av Mac OS X som kommer på DVD-plater. Det er også det første versjonen av Mac OS X som har oppdateringer med tosifret versjonsnummer (10.4.10 og 10.4.11).

Nye funksjoner

Nye funksjoner for sluttbrukere 
 Spotlight, en kraftig søkemotor for fulltekst og metadata som kan søke etter alt fra hendelser i iCal-kalenderen til tekstinnhold i PDF-filer. Spotlight bygger også på konseptet med «smart folders» som vil komme i Finder. Spotlight indekserer filer i bakgrunnen slik at den til enhver tid er oppdatert og kan gi søkeresultater i sanntid, «search-as-you-type».
 iChat AV støtter opp til 4 deltakere i en videokonferanse og 10 deltagere i en audiokonferanse.
 Leser for RSS-protokollen og Atom web syndication i den nye Safari nettleseren.
 Et nytt miniapplikasjonslag basert på HTML, Cascading Style Sheets, og JavaScript kalt Dashboard, som er en ny måte å skrive skrivebordsverktøy på til systemet. Denne funksjonen har blitt sammenlignet med eksisterende teknologier som Konfabulator.
 Støtte for brukere med særlige behov. Operativsystemet tilbyr funksjoner slik som forstørrelse av innholdet på skjermen, kontroll med tastatur som alternativ til å bruke mus og syntetisk tale (på engelsk) for synshemmede.
 En komplett innebygd ordbok basert på New Oxford american dictonary, Second edition.
 Forbedret .Mac synkroniseringsfunksjon (tredjepartsutviklere kan nå enkelt inkorporere .Mac synkronisering)
 QuickTime støtte for H.264/AVC som gir bedre kvalitet og skalabilitet enn andre videoteknologier.
 Ny versjon av cp, mv, and rsync som gir støtte for filer med resource forks.  Kommandolinjestøtte for de funksjoner som Spotlight tilbyr er også planlagt.
 Xcode 2.0. Dette utvikler verktøyet inkluderer nå visuell modellering, integrert Apple Reference Library og grafisk verktøy for å finne feil i program som kjører på andre datamaskiner.

Nye applikasjoner 
 Et skriptverktøy kalt Automator som linker programmer sammen for å kunne lage automatisk operasjoner i et enkelt brukergrensesnitt (skrevet vha. AppleScript eller Cocoa)
 Grapher er et applikasjon for å lage 2D- og 3D-grafikk.
 Ordbok er en applikasjon som viser definisjoner på engelske ord.
 Quartz Composer er et utviklingsverktøy for å prosessere og vise grafiske data.
 AU Lab er en utviklerapplikasjon for testing og miksing av «Audio Units».

Forbedringer i selve operativsystemet 
 En oppdatert kjerne som optimaliserer kjerneressursene, gir støtte for 64-bit minnepekere og aksess kontroll lister.
 Full 64-bit arkitektur, med bakoverkompatibilitet for 32-bit programmer.
 En ny grafisk API, Core Image, som gir muligheten å påskynde prosessering med grafikkortet.
 En ny datalagrings API, Core Data, som gjør det enklere for utviklere å behandle strukturerte data i programmene.
 En nytt grafisk video-API, Core Video som gjør det mulig å behandle sanntids videoprosessering.

Systemkrav

Mac OS X v10.4 er tilgjengelig for PowerPC- og Intel-prosessorene. Det er ikke mulig å kjøpe Mac OS X 10.4 for Intel-maskiner. Dette er fordi alle Intel-maskiner som ble solgt før Leopard ble lansert, hadde Tiger installert. For PowerPC er Mac OS X 10.4 fortsatt i salg.

Systemkravene for Tiger (PowerPC-utgave) er:
PowerPC G3, G4, og G5.
Innebygd FireWire
Minimum 256 MB av RAM (512 MB eller 1 GB anbefalt)
Minimum 3 GB av ledig diskplass; 4 GB av diskplass inkludert Xcode 2 Tools
DVD-spiller

Oversikt over versjoner

Se også 
 Mac OS X versjon 10.5 «Leopard»
 Mac OS X versjon 10.3 «Panther»
 Mac OS X

Referanser

Eksterne lenker 
 
 John Siracusa. Mac OS X 10.4 Tiger. Ars Technica. April 2005. (Besøkt 23. august 2008)
 Apple. Tiger developer overview series Mac OS X v4.10 Tiger. Developer Connection. 2006. (Besøkt 23. august 2008)

Mac OS